વડગામ તાલુકાના છાપીના સ્થાનિક લોકોએ વારંવાર પોલીસને રજૂઆત કરી છે છતા દારૂના વેચાણકારોને છાપી પોલીસ છાવરતી હોવાની રાવ ઉઠવા પામી છે. આ દારૂનું વેચાણ જલ્દીથી બંધ થાય અને નવા આવેલા જિલ્લા પોલિસ અધિક્ષક આ અંગે કાર્યવાહી કરે તેવી લોકોની માંગ ઉઠવા પામી છે. વડગામ તાલુકાના છાપી ગામની પ્રાથમિક શાળાની પાછળ અને બાજુમાં મસ્જિદ આવેલી તેની પાછળ દારૂનું ખુલ્લે આમ વેચાણ થયી રહ્યું છે. ત્યારે આ અંગે સ્થાનિકોએ વારંવાર છાપી પોલીસને જાણ કરી છે. પણ પોલીસ દારૂ વેચાણકારોને છાવરતી હોય તેવી રાવ ઉઠવા પામી છે. ત્યારે એક બાજુ સરકાર દારૂ બાંધીની વાતો કરી રહી છે. ત્યારે વડગામ તાલુકા છાપી પંથકના લોકો જોડેથી મળતી માહિતી મુજબ છાપી, તેનીવાડા હાઇવે પર,બસુ સહિતના કેટલાય ગામોમાં પોલીસની રહેમ નજર હેઠળ દેશી અને વિદેશી દારૂનું ખુલ્લે આમ વેચાણ થઇ રહ્યું હોવાની રાવ ઉઠી છે ત્યારે આ બાબતે યોગ્ય પગલાં ભરાય તે જરૂરી છે.